ddrg/super_eurlex huggingface dataset:
Komission asetus (ETY) N:o 1131/92, annettu 29 päivänä huhtikuuta 1992, tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annettuun asetukseen (ETY) N:o 55/87 liitetyn luettelon muuttamisesta



Virallinen lehti nro L 120 , 05/05/1992 s. 0013 - 0014

Suomenk. erityispainos Alue 4 Nide 4 s. 0087

Ruotsink. erityispainos Alue 4 Nide 4 s. 0087



KOMISSION ASETUS (ETY) N:o 1131/92, annettu 29 päivänä huhtikuuta 1992, tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annettuun asetukseen (ETY) N:o 55/87 liitetyn luettelon muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86(), sellaisena kuin se on viimeksi muutettuna asetuksella (ETY) N:o 3500/91(), ottaa huomioon tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta 30 päivänä joulukuuta 1986 annetun komission asetuksen (ETY) N:o 55/87(), sellaisena kuin se on viimeksi muutettuna asetuksella (ETY) N:o 1130/92(), ja erityisesti sen 3 artiklan, sekä katsoo, että Alankomaiden, Yhdistyneen kuningaskunnan ja Saksan viranomaiset ovat pyytäneet poistamaan asetukseen (ETY) N:o 55/87 liitetystä luettelosta neljä alusta, jotka eivät enää täytä mainitun asetuksen 1 artiklan 2 kohdassa esitettyjä edellytyksiä; kansalliset viranomaiset ovat toimittaneet kaikki tiedot pyynnön perustelemiseksi asetuksen (ETY) N:o 55/87 3 artiklan mukaisesti; näiden tietojen arviointi osoittaa, että pyyntö on edellä mainitun säännöksen mukainen, ja sen vuoksi on syytä poistaa kyseiset alukset luettelosta, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 55/87 liite tämän asetuksen liitteen mukaisesti. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä huhtikuuta 1992. Komission puolesta Manuel MARÍN Varapuheenjohtaja () EYVL N:o L 288, 11.10.1986, s. 1 () EYVL N:o L 331, 3.12.1991, s. 2 () EYVL N:o L 8, 10.1.1987, s. 1 () EYVL N:o L 120, 5.5.1992, s. 11 LIITE Poistetaan seuraavat alukset asetuksen (ETY) N:o 55/87 luettelosta: >TAULUKON PAIKKA>
Neuvoston asetus (ETY) N:o 1156/92, annettu 28 päivänä huhtikuuta 1992, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta



Virallinen lehti nro L 122 , 07/05/1992 s. 0003 - 0003

Suomenk. erityispainos Alue 3 Nide 42 s. 0022

Ruotsink. erityispainos Alue 3 Nide 42 s. 0022



NEUVOSTON ASETUS (ETY) N:o 1156/92, annettu 28 päivänä huhtikuuta 1992, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(2) 8 artiklassa säädetään, että hedelmien ja vihannesten yhdenmukaisuutta vahvistettujen laatuvaatimusten kanssa valvotaan pistokokein; saman asetuksen 9 artiklassa tämä säännös ulotetaan koskemaan myös tuontituotteita, saadut kokemukset osoittavat, että muutamat kolmannet maat pystyvät toteuttamaan tuotteiden yhdenmukaisuustarkastuksen tyydyttävästi omilla tarkastusviranomaisillaan; hyvän hallinnollisen ja kaupallisen johtamisen vuoksi olisi säädettävä tällaisten tarkastusten hyväksymisestä yhdenmukaisuusvalvonnan toteuttamiseksi, kuten ne olisi suoritettu yhteisön lähetysalueella, ja tätä varten olisi täydennettävä edellä mainitun asetuksen 10 artiklaa, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1035/72 10 artiklan 1 kohtaan alakohta toiseksi alakohdaksi seuraavasti: "Nämä toimenpiteet voivat sisältää kolmannen viejämaan valtuutuksen suorittaa yhteisöön tuotaviksi tarkoitettujen tuotteiden viralliset laatutarkastukset. Yhteisö vastaa komission päättämistä tarkastuksista aiheutuvista kustannuksista." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 28 päivänä huhtikuuta 1992. Neuvoston puolesta Puheenjohtaja Arlindo MARQUES CUNHA (1) Lausunto on annettu 10 päivänä huhtikuuta 1992 (2) EYVL N:o L 118, 20.5.1972, s. 1. Asetusta on viimeksi muutettu asetuksella (ETY) N:o 1623/91 (EYVL N:o L 150, 15.6.1991, s. 8)
Komission asetus (ETY) N:o 1340/92, annettu 22 päivänä toukokuuta 1992, tiettyjen tavaroiden luokittelusta yhdistettyyn nimikkeistöön



Virallinen lehti nro L 145 , 27/05/1992 s. 0013 - 0014

Suomenk. erityispainos Alue 2 Nide 8 s. 0126

Ruotsink. erityispainos Alue 2 Nide 8 s. 0126



KOMISSION ASETUS (ETY) N:o 1340/92, annettu 22 päivänä toukokuuta 1992, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 1039/92(2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on syytä antaa tämän asetuksen liitteessä tarkoitetun tavaran luokittelua koskevia säännöksiä, asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka kokonaan tai osittain perustuvat yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden määräysten soveltamiseksi, tämän asetuksen liitteen taulukossa olevassa 1 sarakkeessa esitetty tavara on mainittujen yleisten tulkintasääntöjen mukaisesti luokiteltava vastaavaan 2 sarakkeen CN-koodiin 3 sarakkeesta ilmenevin perustein, ja nimikkeistökomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetty tavara on luokiteltava yhdistetyssä nimikkeistössä vastaavaan taulukossa olevan 2 sarakkeen CN-koodiin. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1992. Komission puolesta Christiane SCRIVENER Komission jäsen (1) EYVL N:o L 256, 7.9.1987, s. 1 (2) EYVL N:o L 110, 28.4.1992, s. 42 LIITE >TAULUKON PAIKKA>
Komission asetus (ETY) N:o 1657/92, annettu 26 päivänä kesäkuuta 1992, tomaattien laatuvaatimuksista annetun asetuksen (ETY) N:o 778/83 muuttamisesta pakkaamisen osalta



Virallinen lehti nro L 172 , 27/06/1992 s. 0053 - 0053

Suomenk. erityispainos Alue 3 Nide 42 s. 0173

Ruotsink. erityispainos Alue 3 Nide 42 s. 0173



KOMISSION ASETUS (ETY) N:o 1657/92, annettu 26 päivänä kesäkuuta 1992, tomaattien laatuvaatimuksista annetun asetuksen (ETY) N:o 778/83 muuttamisesta pakkaamisen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1156/92(2), ja erityisesti sen 2 artiklan 2 kohdan, sekä katsoo, että komission asetuksella (ETY) N:o 778/83(3), sellaisena kuin se on muutettuna asetuksella (ETY) N:o 658/92(4), vahvistetaan tomaattien laatuvaatimukset; tiettyjen tuotteiden kaupallisen valmistuksen teknologian kehityksen seurauksena on tullut mahdolliseksi parempi kaupallinen tunnistettavuus, joka ei vahingoita niiden laatuominaisuuksia; kokeilukauden aikana on saatu riittävää kokemusta ja tomaattien laatuvaatimuksia olisi lopullisesti muutettava, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 778/83 liitteen V luvun "Kauppakunnostusta koskevat määräykset" B kohdasta "Pakkaaminen" seuraava virke: "Leiman tai etiketin kiinnittäminen suoraan itse tomaatteihin on kielletty." 2 artikla Tämä asetus tulee voimaan 1 päivänä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 1992. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 122, 7.5.1992, s. 3 (3) EYVL N:o L 86, 31.3.1983, s. 14 (4) EYVL N:o L 70, 17.3.1992, s. 15
KOMISSION ASETUS (ETY) N:o 1792/92, annettu 1 päivänä heinäkuuta 1992, julkisesti varastoidun voin myynnistä annetun asetuksen (ETY) N:o 2315/76 muuttamisesta



Virallinen lehti nro L 182 , 02/07/1992 s. 0073 - 0073

Suomenk. erityispainos Alue 3 Nide 43 s. 0049

Ruotsink. erityispainos Alue 3 Nide 43 s. 0049



KOMISSION ASETUS (ETY) N:o 1792/92, annettu 1 päivänä heinäkuuta 1992, julkisesti varastoidun voin myynnistä annetun asetuksen (ETY) N:o 2315/76 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 816/92(2), ja erityisesti sen 6 artiklan 7 kohdan, sekä katsoo, että komission asetuksessa (ETY) N:o 2315/76(3), sellaisena kuin se on viimeksi muutettuna asetuksella (ETY) N:o 1269/92(4), 1 artiklassa säädetään, että interventioelimen on täytynyt varastoida myytäväksi tarjottu tuote ennen 1 päivää lokakuuta 1990, ottaen huomioon varastojen kehitys, olisi suotavaa laajentaa tämä myynti koskemaan ennen 1 päivää marraskuuta 1990 varastoon tullutta voita, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2315/76 1 artiklassa päivämäärä "1 päivänä lokakuuta 1990" päivämäärällä "1 päivänä marraskuuta 1990". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 86, 1.4.1992, s. 83 (3) EYVL N:o L 261, 25.9.1976, s. 12 (4) EYVL N:o L 137, 20.5.1992, s. 5
Komission asetus (ETY) N:o 2097/92, annettu 24 päivänä heinäkuuta 1992, hedelmä- ja vihannestuottajien järjestöjen kaupanpitämissääntöjensä vastaisia tuotteita koskevista markkinoilta vetämisistä annetun asetuksen (ETY) N:o 1805/78 muuttamisesta



Virallinen lehti nro L 210 , 25/07/1992 s. 0014 - 0014

Suomenk. erityispainos Alue 3 Nide 43 s. 0166

Ruotsink. erityispainos Alue 3 Nide 43 s. 0166



KOMISSION ASETUS (ETY) N:o 2097/92, annettu 24 päivänä heinäkuuta 1992, hedelmä- ja vihannestuottajien järjestöjen kaupanpitämissääntöjensä vastaisia tuotteita koskevista markkinoilta vetämisistä annetun asetuksen (ETY) N:o 1805/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1754/92(2), ja erityisesti sen 15 artiklan 1 kohdan toisen alakohdan sekä katsoo, että komission asetuksessa (ETY) N:o 1805/78(3), sellaisena kuin se on viimeksi muutettuna asetuksella (ETY) N:o 1592/87(4), määritellään edellytykset, joiden perusteella tuottajajärjestöt voivat asetuksen (ETY) N:o 1035/72 15 artiklan 1 kohdan toisen alakohdan mukaan päättää olla saattamatta myyntiin tuotteita, jotka täyttävät laatuvaatimukset mutta jotka eivät vastaa niitä kaupanpitämissääntöjä, joita tuottajajärjestöt ovat antaneet rajoittaakseen tarjontaa; tässä asetuksessa määritellään erityisesti ne vähimmäisvaatimukset, jotka näiden markkinoilta vedettyjen tuotteiden on täytettävä, asetuksen (ETY) N:o 1035/72 liitteessä II olevaa luetteloa tuotteista, joihin sovelletaan mainitun asetuksen 15 artiklan 1 kohdan toista alakohtaa, on täydennetty nektariinilla; sen vuoksi nämä tuotteet olisi sisällytettävä asetukseen (ETY) N:o 1805/78, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1805/78 1 artiklan toinen luetelmakohta seuraavasti: " - tomaattien, syötäväksi tarkoitettujen viinirypäleiden, aprikoosien, persikoiden ja nektariinien osalta sovellettavan laatuluokan laatu-, kokolajittelu- ja pakkaamisvaatimuksia; persikoita ja nektariineja voidaan kuitenkin pitää esillä ilman, että ne ovat pakkauksessa kerroksittain." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 180, 1.7.1992, s. 23 (3) EYVL N:o L 205, 29.7.1978, s. 64 (4) EYVL N:o L 146, 6.6.1987, s. 53
Komission asetus (ETY) N:o 2181/92, annettu 30 päivänä heinäkuuta 1992, oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta



Virallinen lehti nro L 217 , 31/07/1992 s. 0084 - 0084

Suomenk. erityispainos Alue 3 Nide 44 s. 0056

Ruotsink. erityispainos Alue 3 Nide 44 s. 0056



KOMISSION ASETUS (ETY) N:o 2181/92, annettu 30 päivänä heinäkuuta 1992, oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1720/91(2), ja erityisesti sen 11 artiklan 8 kohdan, sekä katsoo, että komission asetuksen (ETY) N:o 2677/85(3), sellaisena kuin se on viimeksi muutettuna asetuksella (ETY) N:o 1882/92(4), 14 artiklassa määritellään oliiviöljyn puhdistuksessa saatujen sivutuotteiden denaturointijärjestelmä; tämän järjestelmän soveltamisen helpottamiseksi olisi täydennettävä kyseisten sivutuotteiden denaturoinnissa käytettävien aineiden luetteloa, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2677/85 14 artiklan 1 kohtaan alakohta seuraavasti: "Denaturointiaineina voidaan käyttää lisäksi seuraavia tuotteita: - setyylialkoholi, - stearyylialkoholi, - oleyylialkoholi, kunnes sekoituksen tuloksena olevan tuotteen denaturointiainepitoisuudeksi saadaan vähintään: - 1 prosentti setyyli- tai stearyylialkoholin osalta, - 0,2 prosenttia oleyylialkoholin osalta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 162, 26.6.1991, s. 1 (3) EYVL N:o L 254, 25.9.1985, s. 5 (4) EYVL N:o L 189, 9.7.1992, s. 27
Neuvoston asetus (ETY) N:o 2334/92, annettu 7 päivänä elokuuta 1992, asetuksen (ETY) N:o 3906/89 muuttamisesta taloudellisen tuen ulottamiseksi koskemaan Sloveniaa



Virallinen lehti nro L 227 , 11/08/1992 s. 0001 - 0001

Suomenk. erityispainos Alue 11 Nide 19 s. 0268

Ruotsink. erityispainos Alue 11 Nide 19 s. 0268



NEUVOSTON ASETUS (ETY) N:o 2334/92, annettu 7 päivänä elokuuta 1992, asetuksen (ETY) N:o 3906/89 muuttamisesta taloudellisen tuen ulottamiseksi koskemaan Sloveniaa EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että asetuksessa (ETY) N:o 3906/89(3) säädetään taloudellisista ja humanitaarisista tukitoimista, joilla on määrä tukea tietyissä Keski- ja Itä-Euroopan maissa meneillään olevaa taloudellista ja yhteiskunnallista uudistusta, kyseisen asetuksen liitteessä luetellaan tuesta osallisiksi pääsevät maat, ja Slovenian itsenäistyttyä on aika lisätä tämä uusi valtio tuensaajavaltioiden luetteloon, jotta sen osalta turvataan asetuksessa (ETY) N:o 3906/89 säädetyn, 17 päivästä syyskuuta 1990 Jugoslaviaa koskemaan ulotetun tukijärjestelmän jatkuminen, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3906/89 liitteeseen maa seuraavasti: "SLOVENIA". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä elokuuta 1992. Neuvoston puolesta Puheenjohtaja N. LAMONT (1) EYVL N:o C 120, 12.5.1992, s. 26 (2) Lausunto on annettu 9 päivänä heinäkuuta 1992. (3) EYVL N:o L 375, 23.12.1989, s. 11. Asetus sellaisena kuin se on viimeksi muutettuna asetuksella (ETY) N:o 3800/91 (EYVL N:o L 357, 28.12.1991, s. 10).
Komission asetus (ETY) N:o 2467/92, annettu 25 päivänä elokuuta 1992, asetuksessa (ETY) N:o 1765/92 säädetyn viljelykasvien luettelon laajentamisesta



Virallinen lehti nro L 246 , 27/08/1992 s. 0011 - 0011

Suomenk. erityispainos Alue 3 Nide 44 s. 0186

Ruotsink. erityispainos Alue 3 Nide 44 s. 0186



KOMISSION ASETUS (ETY) N:o 2467/92, annettu 25 päivänä elokuuta 1992, asetuksessa (ETY) N:o 1765/92 säädetyn viljelykasvien luettelon laajentamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1) ja erityisesti sen 12 artiklan, sekä katsoo, että sokerimaissi kuuluu vilja-alan yhteisestä markkinajärjestelystä annetun asetuksen soveltamisalaan; tuontituen ja tuontisuojan vähentämistä sovelletaan tähän tuotteeseen samoin kuin muihin viljoihin markkinointivuodesta 1993/94 lähtien; tiettyjen peltokasvien viljelijöitä koskevaa tukijärjestelmää olisi tämän vuoksi sovellettava myös tähän tuotteeseen, ihmisravinnoksi tarkoitettujen herneiden tuotantomenetelmät eroavat eläinrehuksi tarkoitettujen herneiden tuotantomenetelmistä ainoastaan herneiden korjuuhetken kypsyysasteen osalta; erilaista kohtelua voidaan soveltaa ainoastaan käyttämällä epäsuhtaista valvontajärjestelmää; tämä viljelykasvi pitäisi tämän vuoksi lisätä viljelykasvien luetteloon, ja tässä asetuksessa säädetyt toimenpiteet ovat yhdistetyn viljan ja kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Seuraavat viljelykasvit lisätään asetuksen (ETY) N:o 1765/92 liitteeseen I: >TAULUKON PAIKKA> 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä elokuuta 1992. Komission puolesta Karel VAN MIERT Komission jäsen (1) EYVL N:o L 181, 1.7.1992, s. 12
Komission asetus (ETY) N:o 2834/92, annettu 29 päivänä syyskuuta 1992, tukien määristä yhteisöstä peräisin olevien viljatuotteiden toimittamiseksi Azoreille ja Madeiraan annetun asetuksen (ETY) N:o 1833/92 muuttamisesta



Virallinen lehti nro L 285 , 30/09/1992 s. 0028 - 0028

Suomenk. erityispainos Alue 3 Nide 45 s. 0094

Ruotsink. erityispainos Alue 3 Nide 45 s. 0094



KOMISSION ASETUS (ETY) N:o 2834/92, annettu 29 päivänä syyskuuta 1992, tukien määristä yhteisöstä peräisin olevien viljatuotteiden toimittamiseksi Azoreille ja Madeiraan annetun asetuksen (ETY) N:o 1833/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(1) ja erityisesti sen 10 artiklan, sekä katsoo, että komission asetuksella (ETY) N:o 1833/92(2) vahvistetaan tukien määrät yhteisöstä peräisin olevien viljatuotteiden toimittamiseksi Azoreille ja Madeiraan; yhteisön Euroopan puoleisessa osassa ja maailmanmarkkinoilla viljatuotteiden kursseissa ja hinnoissa tapahtuneiden muutosten vuoksi olisi Azorien ja Madeiran saarten hankintatuki vahvistettava uudelleen liitteessä olevien määrien mukaisesti, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1833/92 liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 1992. Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 1 (2) EYVL N:o L 185, 3.7.1992, s. 28 LIITE >TAULUKON PAIKKA>